460.14 ORDNI DWAR GĦAJNUNA F’KAŻIJIET TA’ TRANSITU GĦAL RAĀUNIJIET TA’ TNEĦĦIJA BL-AJRU L-AVVIŻ LEGALI 40 tal-2007. L-AVVIŻ LEGALI 40 tal-2007. Taqsima I Għan, Tifsiru Skop 1. Titolu u għan. (1) It-titolu ta’ dan l-Ordni hu l-Ordni dwar Għajnuna f’Każijiet ta’ Transitu għal Raġunijiet ta’ Tneħħija bl-Ajru. (2) L-għan ta’ dan l-Ordni huwa: (a) biex jiġu mfissra l-miżuri ta’ għajnuna li għandhom jingħataw mill-awtoritajiet Maltin fl-ajruporti fil-każ ta’ transitu fir-rigward ta’ tneħħija bl-ajru ta’ ċittadin ta’ pajjiż terz mhux skortati u skortati kif ukoll ir-regoli li għandhom jiġu applikati meta l-awtoritajiet Maltin jistgħu jagħmlu dawk it-talbiet għall-għajnuna fi transitu lejn Stati Membri oħra; u (b) biex jittrasponi d-disposizzjonijiet tad-Direttiva tal-Kunsill 2003/110 KE tal-25 ta’ Novembru, 2003 dwar għajnuna f’każijiet ta’ transitu għal raġunijiet ta’ tneħħija bl-ajru. (3) Dan l-Ordni għandu mingħajr preġudizzju japplika għall-obbligi li joħorġu mill-Konvenzjoni ta’ Ginevra li għandha x’taqsam mal-istatus ta’ rifuġjati tat-28 ta’ Lulju 1951, kif emendata bil-Protokoll ta’ NewYork tal-31 ta' Jannar, 1967, għall-konvenzjonijiet internazzjonali għad-drittijiet umani u ta l-libertajiet fundamentali u għall-konvenzjonijiet internazzjonali dwar l-estradizzjoni ta’ persuni. Tifsir. 2. F’dan l-ordni, sakemm ir-rabta tal-kliem ma teħtieġx xort’oħra- "ċittadin ta’ pajjiż terz " tfisser persuna li mhijiex ċittadin ta’ Stat Membru; " Kummissjoni " tfisser il-Kummissjoni Ewropea; "skorta " tfisser il-persuni kollha mill-Istat Membru li qed jippreżenta t-talba responsabbli biex jakkompanjaw iċ-ċittadin tal-pajjiż terz, inklużi persuni responsabbli għall-kura medika u l-interpreti; " Stat Membru li jippreżenta t-talba " tfisser l-Istat Membru li jinforza ordni ta’ tneħħija fil-każ ta’ ċittadin ta’ pajjiż terz u jitlob transitu mill-ajruport ta’ Stat Membru ieħor; " Stat Membru mitlub" jew "Stat Membru fi transitu " jfissru l-Istat Membru li permezz tal-ajruport tiegħu għandu jsir it-transitu; " transitu bl-ajru " tfisser il-passaġġ ta’ ċittadin ta’ pajjiż terz u, jekk meħtieġ, l-iskorta fiż-żona tal-ajruport tal-Istat Membru li jippreżenta t-talba għall-finijiet ta’ tneħħija bl-ajru; " uffiċjal prinċipali tal-imigrazzjoni " tfisser il-persuna maħtura f’dik il-kariga mill-Prim Ministru skond l-artikolu 3 tal-Att dwar l-Immigrazzjoni, u tinkludi, fil-limiti ta’ kull awtorità mogħtija mill-Uffiċjal Prinċipali tal-Immigrazzjoni skont l-artikolu 3(3) tal-Att imsemmi, kull uffiċjal pubbliku li jkun qed jaġixxi taħt dik l-awtorità. Kap. 217. Kap. 217. Taqsima II Regoli applikabbli meta Malta tirċievi talba għal transitu 3. Riċevuta ta’ talba għal transitu. (1) L-Uffiċjal Prinċipali tal-Immigrazzjoni jkun l-awtorità responsabbli li tirċievi t-talbiet għall-għajnuna għat-transitu ta’ ċittadini ta’ pajjiż terz f’każijiet ta’ tneħħija bl-ajru minn Stati Membri oħra u għandu jiddeċiedi kif usa fejn għandha tiġi provduta għajnuna f’dak ir-rigward. (2) Meta l-Uffiċjal Prinċipali tal-Immigrazzjoni jirċievi talba għal għajnuna msemmija fis-subartikolu (1), hu għandu javża lill-Istat Membru li jippreżenta t-talba dwar id-deċiżjoni tiegħu fi żmien tmien jawerb għin siegħa minn meta jirċievi t-talba: Iżda l-Uffiċjal Prinċipali tal-Immigrazzjoni jista’ jestendi dak l-imsemmi perjodu ta’ tmien jawerbgħin siegħa b’perjodu massimu ta’ tmien jawerbgħin siegħa oħra f’każijiet hekk debitament ġustifikati. (3) Mingħajr ħsara għall-konsultazzjonijiet mal-Istat Membru li jippreżenta t-talba u fil-limitu tal-mezzi disponibbli u b’konformità ma’ standards internazzjonali rilevanti, l-Uffiċjal Prinċipali tal-Immigrazzjoni għandu jipprovdi kull miżura ta’ assistenza meħtieġa mill-inżul sakemm jiġi żgurat li ċ-ċittadin ta’ pajjiż terz telaq minn Malta: Iżda għajnuna ta’ emerġenza medika għaċ-ċittadin ta’ pajjiż terz jew l-iskorta tiegħu, fejn meħtieġa, għandha tkun provduta mingħajr konsultazzjoni reċiproka mal-Istat Membru li jippreżenta t-talba. (4) Fl-għoti ta’ din l-għajnuna, l-Uffiċjal Prinċipali tal-Immigrazzjoni jista’ jitlob l-għanjuna minn awtorijtajiet oħra f’Malta, inklużi l-awtoritajiet tas-saħħa fejn din tkun kunsidrata meħtie [a. 4. Rifjut tat-talba għal transitu bl-ajru. (1) L-Uffiċjal Prinċipali tal-Immigrazzjoni jista’ jirrifjuta talba għal transitu bl-ajru, riċevuta minn Stat Membru ieħor, jekk: (a) iċ-ċittadin ta’ pajjiż terz huwa akkużat b’reati kriminali f’Malta jew huwa mfittex sabiex jiskontaxi sentenza f’Malta; (b) it-transitu minn Stati Membri oħra jew id-dħul fil-pajjiż destinatarju m’huwiex possibbli; (ċ) iċ-ċittadin ta’ pajjiż terz ikun ta’ theddida għall-ordni pubbliku, għas-sigurtà pubblika, għas-saħħa pubblika jew għar-relazzjonijiet internazzjonali ta’ Malta; jew (d) l-għajnuna mitluba hija impossibbli f’xi mument partikolari għal raġunijiet prattiċi: Iżda l-Uffiċjal Prinċipali tal-Immigrazzjoni għandu, minnufih, jinforma lill-Istat Membru li jippreżenta t-talba b’dataqrib kemm jista’ jkun tad-data mitluba oriġinarjament meta t-transitu bl-ajru jista’ jiġi assistit, sakemm il-kondizzjonijiet l-oħra jiġu mħarsa. (2) L-Uffiċjal Prinċipali tal-Immigrazzjoni jista’, ukoll jekk it-talba għal transitu diġà ġiet awtorizzata, jirrevoka t-talba għal għajnuna jekk jiġu sussegwentement skopertiċi rkostanzi skont it-tifsira tas-subartikolu (1), li jiġġustifikaw ir-rifjut tat-transitu. (3) L-Uffiċjal Prinċipali tal-Immigrazzjoni għandu hekk javża minnufih lill-Istat Membru li jippreżenta t-talba bir-rifjut skont is-subartikolu (1) jew bir-revoka tal-awtorizzazzjoni skont is-subartikolu (2) jew b’xi raġuni oħra għaliex it-transitu mhuwiex possibbli u għandu jagħti r-raġunijiet għal dan ir-rifjut jew din ir-revoka. 5. Għanjuna li għandha tingħata mill-Uffiċjal Prinċipali tal-Immigrazzjoni. (1) Meta transitu minn Malta jiġi miftiehem għall-finijiet ta’ tneħħjia bl-ajru minn Stat Membru ieħor, l-Uffiċjal Prinċipali tal-Immigrazzjoni għandu jiltaqa’ maċ-ċittadin ta’ pajjiż terz ħdejn l-ajruplanu jeskortah fiż-żona ta’ transitu tal-ajruport sabiex jiżgura li ċ-ċittadin jimbarka fuq it-titjira li jmiss. (2) L-Uffiċjal Prinċipali tal-Immigrazzjoni jkun responsabbli biex jirċievi, jżommu jibgħat id-dokumenti tal-ivvjaġġar meħtieġa taċ-ċittadin ta’ pajjiż terz li qed jitneħħa partikolarment fil-każ ta’ tneħħijiet mhux skortati. (3) L-Uffiċjal Prinċipali tal-Immigrazzjoni għandu jiżgura li s-sostenn meħtieġ u, fejn meħtieġ, kura medika ta’ emerġenza, ikunu provduti li ċ-ċittadin ta’ pajjiż terz u, jekk meħtieġ, l-iskorta tiegħu. (4) Fil-każ ta’ transitu mhux skortat, l-Uffiċjal Prinċipali tal-Immigrazzjoni għandu javża lill-Istat Membru li jippreżenta t-talba bil-post u l-ħin tat-tluq minn Malta taċ-ċittadin ta’ pajjiż terz u għandu javża l-imsemmi Stat jekk kienx hemm xi inċidenti serji matul it-transitu taċ-ċittadin ta’ pajjiż terz. (5) L-Uffiċjal Prinċipali tal-Immigrazzjoni jista’, skont id-disposizzjonijiet tal-Att dwar l-Immigrazzjoni: (a) iqiegħed u jakkomoda ċ-ċittadin ta’ pajjiż terz f’faċilità ta’ sigurtà; u (b) juża mezzi leġittimi biex ma jħallix jew biex iwaqqaf kull tent attiv ta’ resistenza għat-transitu taċ-ċittadin ta’ pajjiż terz. (6) Mingħajr preġudizzju għall-artikolu 6, l-Uffiċjal Prinċipali tal-Immigrazzjoni jista’, f’każijiet fejn it-twettieq tal-operazzjonijiet ta’ transitu ma jistgħux jiġu żgurati minkejja l-għajnuna provduta mill-Istat Membru li jippreżenta t-talba, fuq talba minnu b’konsultazzjoni mal-Istat Membru li jippreżenta t-talba, jieħu l-miżuri kollha ta’ għajnuna meħtieġa biex ikompli l-operazzjoni ta’ transitu. (7) Meta l-Istat Membru li jippreżenta t-talba jkun obbligat li jdaħħal mill-ġdid ċittadin ta’ pajjiż terz minħabba fil-fatt li t-transitu bl-ajru ġie rifjutat jew revokat mill-Uffiċjal Prinċipali tal-Immigrazzjoni, jew liċ-ċittadin ta’ pajjiż terz daħal Malta mingħajr awtorizzazzjoni matul it-transitu, t-tneħħija taċ-ċittadin ta’ pajjiż terz lejn pajjiż ieħor ta’ transitu jew il-pajjiż destinatarju, jew li l-imbarkar tat-titjira li jmiss marnexxiex jew lit-transitu bl-ajru mhux possibbli għal xi raġuni oħra, l-Uffiċjal Prinċipali tal-Immigrazzjoni għandu jgħin li ċ-ċittadin ta’ pajjiż terz biex jerġa’ jidħol mill-ġdid fl-Istat Membru li jippreżenta t-talba u dan l-aħħar imsemmi għandu jħallas l-ispejjeż li intnefqu fir-ritorn taċ-ċittadin ta’ pajjiż terz. Taqsima III Regoli applikabbli fejn Malta tagħmel talba għal transitu 6. Talba għal transitu. (1) Qabel ma ssir talba għal għajnuna għal transitu bl-ajru, l-Uffiċjal Prinċipali tal-Immigrazzjoni għandu jeżamina jekk ikunx possibbli li tintuża titjira diretta lejn il-pajjiż destinatarju u jekk din ma tkunx possibli, għandu jitlob transitu bl-arju permezz ta’ Stat Membru ieħor: Iżda, fil-prinċipju, din it-talba m’għandhiex issir jekk il-miżuri ta’ tneħħija jeħtieġu bidla ta’ ajruport fuq it-territorju tal-Istat Membru mitlub. (2) L-Uffiċjal Prinċipali tal-Immigrazzjoni għandu jagħmel arranġamenti xierqa sabiex jiżgura li l-operazzjoni ta’ transitu ssir fl-iqsar żmien possibbli u għandha, f’kull każ, ma tieħux aktar minn erba’ wgħoxrin siegħa: Iżda, fil-każijiet fejn it-twettieq ta’ operazzjonijiet ta’ transitu ma jistgħux jiġu żgurati minkejja l-għajnuna provduta mill-Uffiċjal Prinċipali tal-Immigrazzjoni, u li teħtieġ il-konsultazzjoni bejn iż-żewġ partijiet biex jieħdu l-miżuri meħtieġa biex jissoktaw l-operazzjonijiet ta’ transitu, iż-żmien jista’ jiġi estiż sa massimu ta’ tmien jawerbgħin siegħa. (3) It-talba għal transitu skortat jew mhux skortat uxi għajnuna oħra relatata għandha ssir mill-Uffiċjal Prinċipali tal-Immigrazzjoni bil-miktub skont il-formula li tinsab fl-Iskeda u għandu jiżgura li t-talba tasal għand l-Istat Membru mitlub mill-aktar fis possibbli u fl-ebda każ aktar tard minn jumejn qabel it-transitu: Iżda dan il-limitu ta’ żmien jista’ ma jiġix enforzat partikolament f’każijiet ta’ natura urġenti u f’każijiet hekk debitament ġustifikati. (4) L-Uffiċjal Prinċipali tal-Immigrazzjoni m’għandux jibda’ t-transitu bl-ajru mingħajr l-approvazzjoni tal-Istat Membru mitlub: Iżda jekk l-Istat Membru mitlub ma jweġibx fiż-żmien stipulat ta’ tmien jawerbgħin siegħa, l-Uffiċjal Prinċipali tal-Immigrazzjoni jista’ jibda’ l-operazzjonijiet ta’ transitu permezz ta’ avviż: Iżda wkoll l-Uffiċjal Prinċipali tal-Immigrazzjoni jista’ jilħaq ftehim bilaterali jew multilaterali jew arranġament ma’ wieħed jew aktar Stati Membri, li għandhom jiġu notifikati lill-Kummissjoni, sabiex l-operazzjonijiet ta’ transitu jistgħu jinbdew permezz ta’ avviż mill-Istat Membru li jippreżenta t-talba biss. (5) L-ispejjeż li għandhom x’jaqsmu mal-għoti ta’ kura medika ta’ emerġenza u l-għoti ta’ sostenn liċ-ċittadin ta’ pajjiż terz u, fejn meħtieġ l-iskorta tiegħu, għandhom jitħallsu mill-Uffiċjal Prinċipali tal-Immigrazzjoni bħala l-awtorità responsabbli fl-Istat Membru li jippreżenta t-talba, meta jirċievi l-informazzjoni xierqa fir-rigward tal-kriterji ta’ kwantifikazzjoni tal-ispejjeż mill-Ista Membru mitlub. 7. L-obbligu tal-Uffiċjal Prinċipali tal-Immigrazzjoni biex jerġa jdaħħal mill-ġdid. L-Uffiċjal Prinċipali tal-Immigrazzjoni għandu jara li jdaħħal mill-ġdid li ċ-ċittadin ta’ pajjiż terz u għandu jħallas l-ispejjeż li intnefqu fir-ritorn jekk: (a) l-awtorizzazzjoni tat-transitu bl-ajru ġiet rifjutata jew revokata mill-Istat Membru mitlub; (b) iċ-ċittadin ta’ pajjiż terz daħal fl-Istat Membru mitlub mingħajr awtorizzazzjoni matul it-transitu; (ċ) it-tneħħija taċ-ċittadin ta’ pajjiż terz lejn pajjiż ieħor ta’ transitu jew lejn il-pajjiż destinatarju, jew l-imbarkar tat-titjira li jmiss, ma rnexxewx; jew (d) it-transitu bl-ajru mhux possibbli għal xi raġuni oħra. 8. Setgħat tal-iskorti. (1) Fit-twettieq ta’ operazzjonijiet ta’ transitu, is-setgħat tal-iskorti għandhom ikunu limitati għal difiża personali u, fin-nuqqas ta’ uffiċjali għall-infurzar tal-liġi mill-Istat Membru ta’ transitu jew sabiex jiġu mgħejjuna l-uffiċjali għall-infurzar tal-liġi, l-iskorti jistgħu jieħdu miżuri raġonevoli u proporzjonati bħala rispons għal riskju immedjat u serju sabiex jipprevjenu milli jaħra b iċ-ċittadin ta’ pajjiż terz, jikkawża ħsara lil u nnifsu jew lil terza persuna, jew jagħmel dannu lill-proprjetà: Iżda, taħt kull ċirkostanza, l-iskorti għandhom josservaw il-leġislazzjoni tal-Istat Membru mitlub. (2) Matul it-transitu bl-ajru, l-iskorti m’għandhomx iġorru armi, għandhom jilbsu ħwejjeġ pa jżana u għandhom jipprovdu mezzi xierqa ta’ identifikazzjoni inkluż l-awtorizzazzjoni ta’ transitu mibgħuta mill-Istati Membru mitlub jew, fejn ikun applikabbli u mat-talba tal-Istat Membru mitlub, l-avviż mill-Uffiċjal Prinċipali tal-Immigrazzjoni kif imsemmi fl-arktikolu 5(4).